Nafarroako Parlamentuko Mahaiak, 2018ko maiatzaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako galdera, etxebizitzarako eskubideari buruzko lege proiektuaren gainekoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Eskubide Sozialetako Batzordean izapidetzea.

Iruñean, 2018ko maiatzaren 21ean

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Mikel Buil García jaunak, Legebiltzarreko Erregelamenduan ezarritakoaren babesean, honako galdera hau aurkezten du, Eskubide Sozialetako lehendakariorde Miguel Laparra jaunak batzordean ahoz erantzun dezan.

Erkidegoaren egoera dela-eta 2017ko urrian egindako eztabaidan, Nafarroako Parlamentuak honako erabaki hau onetsi zuen, Podemos-Ahal Duguk proposatuta:

“Erkidegoaren egoerari buruzko hurrengo eztabaidaren aurretik Etxebizitzari buruzko Lege bat aurkeztea. Lege horrek etxebizitzen merkatu librean kalteberak diren pertsonen babesa bermatuko du, programa-akordioan etxebizitza gaiei buruz jasotako akordio finkatuak betez, eta apustu eginen du errenta ordaintzeko berariazko diru-laguntza ekonomikoak ematearen alde, familiek horren beharra duten bitartean, etxebizitza ordaintzeko gaitasuna egokitzeko, eta, halaber, etxebizitzarako laguntza osagarri bat ezartzearen alde, prestazio bermatu gisa, errenta bermatuaren hartzaile guztientzat”.

Galdera:

Zenbateraino egin da aitzina legegintza-prozesuan, eta zeintzuk dira Etxebizitzarako Eskubidea izateari buruzko Lege proiektu horretan planteatu nahi diren aurrerapauso nagusiak?

Iruñean, 2018ko maiatzaren 17an

Foru parlamentaria: Mikel Buil García